प्रेम का संदेश देने स्वर्ग से उतरे यीशु
दयाऔर करुणा के प्रतिमूर्ति के नाते विश्व में ख्यात प्रभु यीशु के जन्मोत्सव पर राजधानी का दृश्य कंपकपाती सर्दी को परास्त करता रहा। मसीही विश्वासियों के समूह-दर-समूह अपने-अपने पेरिश के उपासनालय की ओर हर्ष-उल्लास के साथ जाते हुए दिखे। इनमें बुजर्गों के जज्बे बच्चों और युवाओं के हौसले को भी मात देते रहे। वहीं महिलाओं के स्वर में गूंजते कैरोल फिजा में आध्यात्मिकता का संचरण कर रहे थे। किसी के हाथों में कैंडेल, तो कोई क्रूस के साथ श्रद्धानत। शाम होते ही चर्च रंगबिरंगी रोशनियों से जगमग हो गए थे। जिसकी आभा देर रात प्रभु के चरनी में अवतरण के बाद और अलौकिक हुई। एक स्वर में हुई प्रार्थनाएं विश्वासियों के मन में दया और करुणा के लिए उन्हें प्रेरित करती रहीं। इधर, मसीही इलाकों की चमक बाइबल के वचनों के प्रति उनकी वचनबद्धता को प्रकाशवान करतीं मिली। शायद ही काई घर-आंगन, गली-चौराहा होगा, जहां चरनी ने अकार लिया हो।
जमशेदपुर धर्मप्रांत मुख्यालय संत जोसेफ चर्च महागिरजाघर गोलमुरी, संत एंथोनी चर्च मानगो, लुपिता चर्च टेल्को, संत राॅबर्ट चर्च परसुडीह, सेंट मेरीज चर्च बिष्टुपुर में गुरुवार की देर रात यीशु के जन्म का सुसमाचार सुनाया गया।
अगहनी पूर्णिमा और ईसाइयों का त्योहार क्रिसमस शुक्रवार को है। 38 साल बाद ऐसा मौका आया है। यानी, पूर्णिमा के चलते क्रिसमस की रात पूरा चांद दिखेगा। क्रिसमस पर पिछली बार यह खगोलीय घटना 1977 में हुई थी। अगली बार 2034 में 19 साल इंतजार के बाद ऐसी खगोलीय घटना होगी। वैज्ञानिकों ने इसे फुल कूल मून नाम दिया है।
गोलमुरी संत जोसेफ चर्च में कैंडल जलाती युवती।
^क्रिसमस प्रेम भाईचारा का त्योहार है। इसमें संपन्न लोग गरीबों को सहयोग कर एक साथ क्रिसमस मनाएं, तो उत्साह दोगुना हो जाएगा। यीशु जन कल्याण के लिए स्वर्ग छोड़कर धरती पर आए। फादरलियो जॉन डिसूजा, चर्च आॅफ आर लेडी गोदालुपे, टेल्को
^ईश्वरका प्रेम महान उपहार है। जिन्हें यह उपहार मिल गया, उन्हें सभी दुखों से मुक्ति मिल जाएगी। पिछले चार सप्ताह से जन्मोत्सव मनाने की तैयारी चल रही थी, जो हर्षोल्लास के साथ पूरी हो गई। लोग भाईचारा के साथ क्रिसमस मिलजुलकर मनाएं। फादरचोन्नास खलको, संत मेरीज चर्च, बिष्टुपुर
संत जोसेफ चर्च गोलमुरी में मिस्सा आराधना करते लोग।
संत जोसेफ चर्च गोलमुरी में प्रभु यीशु के जन्म का संदेश देते फादर।
^प्रभु ने हमारे पापों को दूर करने के लिए मनुष्य का रूप धारण किया। प्रेम विश्वास करना सिखाया। हमारे पापों के प्रायश्चित करने के लिए दया याचना की। मनुष्य का जन्म खास मकसद के लिए हुआ है, लेकिन अज्ञानता में हम राह भटक जाते हैं। क्रिसमस सबके लिए आनंद और प्रेम का संदेश लेकर आता है। संपूर्ण मानव जाति के लिए यह हर वर्ष ढेर सारा ईश्वरीय प्रेम और आशीर्वाद लेकर आता है। सर्वशक्तिमान ईश्वर हमें अनंत जीवन प्रदान करें। आइए, इस क्रिसमस के पावन मौके पर हमसब अपने पापों का प्रायश्चित करें। फादरफेलिक्स टोप्पो, जमशेदपुर धर्मप्रांत के बिशप
बिष्टुपुर संत मेरीज चर्च में कैरोल गीत गाते मसीही।
क्रिसमस की पूर्व संध्या पर रंग-बिरंगी रोशनी से नहाया सेक्रेड हार्ट काॅन्वंेट स्कूल चर्च। फोटो: बीके गोस्वामी
hin_Deva hin_Deva bho_Deva hin_Deva kas_Deva hin_Deva hin_Deva bho_Deva hin_Deva hin_Deva awa_Deva hin_Deva